**MUHULA WA PILI**

**KIDATO CHA NNE**

**102/3 (*Fasihi*)**

**KISWAHILI**

**Karatasi ya 3**

**SEPTEMBA 2022**

**Muda: Saa 2 ½**

**Maagizo**

*(a) Jibu maswali* ***manne*** *pekee.*

*(b)Swali la* ***kwanza*** *ni la* ***lazima****.*

*(c)Maswali hayo mengine* ***matatu*** *yachaguliwe kutoka sehemu* ***nne*** *zilizobaki..*

*(d)Usijibu maswali* ***mawili*** *kutoka* ***sehemu moja****.*

*(e)Majibu yote* ***lazima*** *yaandikwe kwa lugha ya Kiswahili.*

*(f)****Karatasi hii ina kurasa 4 zilizopigwa chapa.***

*(g)****Watahiniwa ni lazima wahakikishe kwamba kurasa zote za karatasi hii zimepigwa chapa***

***sawasawa na kuwa maswali yote yamo.***

**Karatasi hii ina kursa nne zilizopigwa chapa.**

***SEHEMU YA A: RIWAYA***

***Assumpata K. Matei: Chozi la Heri***

***LAZIMA***

1. “Sandarusi zenyewe mtu anazitafuta kwenye mlima taka zinazotolewa huko waishio waheshimiwa kuja kutuua huku”

(a) Eleza muktadha wa dondoo hili. (alama 4)

(b) Taja kwa kufafanua mbinu –ishi wakimbizi walizozizua kukumbana na chanagamoto zao.. (alama.12)

(c) Onyesha umuhimu wa msemaji katika kuzua sifa za wahusika wengine. (alama 4)

**SEHEMU B: TAMTHILIA**

***Kigogo.Pauline Kea.***

***Jibu swali la 2 au la 3***

2. Mandhari ya soko la chapa kazi yamezua maudhui na sifa kadhaa za wahusika. Jadili’ (alama 20)

**AU**

3. “Mtalipa kila tone la damu mlilomwaga sagamoyo ;wewe na watu wako.”

a) Eleza muktadha wa maneno haya (alama 4)

(c) Eleza sifa za mzungumzaji (alama 4)

(b) Thibitisha kwa kutoa mifano kuwa maisha ya anayezungumziwa yametawaliwa na dhuluma.

(alama 12)

***SEHEMU YA C: HADITHI FUPI***

4. Kwa kurejelea hadithi ya Mapenzi ya kifaurongo, Mame Bakari,Nizikeni papa hapa na Mtihani wa maisha jadili mambo yanayowatatatiza vijana.(alama 20)

(alama 20)

***SEHEMU D: SHAIRI***

**WASIA**

5. Huno wakati mufti, vijana nawausia

Msije juta laiti, mkamba sikuwambia

Si hayati si mamati, vijana hino dunia

Uonapo vyang`aria, tahadhari vitakula

Japo aula kushufu, na machoni vyavutia

Dunia watu dhaifu, yaugua nasikia

Vijana nawasarifu, falau mkisikia

Uonapo vyang’aria, tahadhari vitakula.

Jepusheni na zinaa, mlale penye sheria

Msije andama baa, makaa kujipalia

Jepusheni na zinaa, madhara kukadiria

Uonapo yyang’aria, tahadhari vitakula.

Ngawa waone wazuri, nadhifu kukuvalia

Wajimwaie uturi, na mapoda kumichia

Si mlango nyumba nzuri, ngia ndani shuhudia

Uonapo vyang’aria , tahadhari vitakula.

Wawapi leo madume, anasa walopapia?

Wamepita ja umeme, leo yao sitoria

Shime enyi wana shime, bora kumcha Jalia

Uonapo vyang’aria, tahadhari vitakula

Nambie faida gani, nambie ipi fidia

Upatayo hatimani, waja wakikufukua

Ila kufa kama nyani, kasoro yako mkia

Uonapo vyang`aria, tahadhari vitakula.

Vyatiririka tariri, vina vyanikubalia

Alo bora mshairi, pa tamu humalizia

Nahitimisha shairi, dua ninawapigia

Uonapo vyang’aria , tahadhari vitakula.

Ewe Mola mtukuka, si shaka wanisikia

Wakingie wanarika, na anasa za dunia

Amina wangu Rabuka, dua yangu naishia

Uonapo vyang’aria, tahadhari vitakula.

**MASWALI:**

1. Ni ujumbe gani wanaopewa vijana kupitia shairi?. (alama 4)
2. Bainisha tamathali mbili za usemi katika shairi hili. (alama 2)
3. Eleza bahari ya shairi hili kwa kuzingatia vigezo vifuatavyo. (alama 2)

i)idadi ya vipande katika mshororo

ii) mpangilio wa vina katika beti.

1. Eleza mbinu zozote mbili za kishairi zilizotumika katika shairi hili. (alama 2)
2. Andika ubeti wa pili kwa lugha nathari (alama 4)
3. Eleza toni ya shairi hili. (alama 1)
4. Tambua: (alama 2)

i) Nafsi neni

ii) Nafsi nenewa

1. Eleza umuhimu wa mbinu ya kimtindo iliyotumika katika ubeti wa tano. (alama 2)
2. Eleza maana ya msamiati: ‘aula’ (alama 1)

***SEHEMU YA E: FASIHI SIMULIZI***

6. a) Eleza maana ya miviga. (alama.2)

b) Eleza sifa tano za miviga. (alama.5)

c) Miviga ina udhaifu gani. (alama.3)

d) Fafanua vigezo sita vinavyotumiwa kuainisha methali. (alama.6)

e) Jadili mambo manne ambayo huzingatiwa katika katika uchambuzi wa hadithi. (alama.4)